नई दिल्ली: बॉलीवुड के महानायक अमिताभ बच्चन और दिग्गज एक्टर ऋषि कपूर जल्द ही आपको एक स्क्रीन शेयर करते हुए फिल्म '102 नॉट आउट' में दिखेंगे. लगभग 27 साल बाद एक साथ आने वाले बिग बी और ऋषि ने फिल्म से पहले एक नया चैलेंज शुरु किया है. सोनी पिक्चर्स इंडिया के यूट्यूब चैनल पर एक वीडियो अपलोड हुआ है, जिसमें दोनों ही पाउट के साथ फोटो क्लिक करते हुए नजर आ रहे हैं. जैसा इस वीडियो मस्ती कर रहे हैं कुछ वैसा ही फिल्म में भी दोनों बूढ़े बाप-बेटे के रोल में नजर आने वाले हैं. अमिताभ ने इस वीडियो में सभी को चैलेंज दिया है कि आप भी हमारे तरह पाउट करके फोटो सोशल मीडिया पर डालिए.